Stockton

Stockton er en by i San Joaquin County i delstaten California i USA. Byen hadde et innbyggertall på 291 707 i 2010. Stockton er fylkessete i San Joaquin County. Den er den fjerde største byen i Central Valley og den 13. største byen i California. Stockton ligger i nordre California, rett sør for delstatshovedstaden Sacramento og nord for byen Modesto.

Stockton ligger langs hovedveiene Interstate 5, Route 99 og Route 4, midt i jordbruksområdet i den sentralen dalen i California (Central Valley). Byen er forbundet vestover med San Francisco Bay Area med 126 km lange elven San Joaquin, og er med Sacramento den ene av delstatens to innlandshavner. I og rundt Stockton er det en rekke vannveier og elver som danner Californias store elvedelta.

Byen er vert for den årlige aspargesfestivalen og er lokaliseringen av Haggin Museum, et kunst og historisk museum som ble bygget i Victory Park i 1931. Museet viser kunstverker fra 1800- og 1900-tallet og har lokalhistoriske utstillinger. For mye av det senere 1800-tallet som begynte med gullrushet, var Stockton en av de største byene i delstaten, for en stund den tredje største byen.

Byen har i senere tid blitt hindret av notorisk dårlig rangering og negative nyhetsoverskrifter. I juli 2012 ble Stockton den største byen i USA som ba om beskyttelse under Kapittel 9 av den amerikanske konkursloven.«Update 1-Stockton bankruptcy talks may soon be made public» , Reuters 7. juli 2012 Også i 2012 ble byen rangert som en av de farligste byene i USA, havnet da på tiendeplass, og er den nest farligste i California, rett bak Oakland.Rogers, Abby (1. november 2012): «The 25 Most Dangerous Cities in America». Finance.yahoo.com. I 2013 ble Stockton rangert som den 3. mest ikke lesekyndige byen i USA med mindre enn 17 prosent av den voksne befolkningen som hadde eksamen fra høyskole eller universitet.Hess, Alexander E. M. et al.: «America's most and least literate cities» , Yahoo 11. februar 2013 I begynnelsen av april 2013 ble det klart at byen slår seg selv konkurs for å slette gjeld og muligens bli kvitt pensjonsforpliktelser. I påsken ga en føderal skifterettsdommer grønt lys for å åpne konkurs til sterke protester fra obligasjonseierne (byens långivere).Østgårdsgjelten, Roar: «By i USA er konkurs», Aftenposten 8. april 2013

Vennskapsbyer
 Shizuoka, Japan
 Iloilo City, Filippinene
 Empalme, Mexico
 Foshan, Kina
 Parma, Italia
 Battambang, Kambodsja
 Asaba, Nigeria

 Referanser 

Eksterne lenker

 Stockton, California Official Visitor & Tourist Information
 Stockton-San Joaquin County Public Library

Kategori:Byer i San Joaquin County
Kategori:Byer i California